( 239 ) 



sur le fait dudit mariage , et que nostredite damoiselle et 

 lesdits estas désirent et requirent entretenir toute amour et 

 amistié avecq le roy et la couronne de France , et des long- 

 temps ont désiré , et que de leur part ilz ont esté et sont 

 encoires fort dolens des guerres par cydevant soustenues par 

 feu mondit seigneur à l'encontre de la couronne , et que ce a 

 esté toujours et est advenu contre leur gré et sans leur con- 

 sentement, et que , s'il eust voulu croire et useir le conseil de 

 ses pays , ce quy a esté encommancié jamais n'eust esté fait 

 ne perpétré : de quoy ilz veullent bien advertir le roy , et 

 avecques ce , que ce a esté fait contre les drois , previleges et 

 coustumes des pays , et à leur grant charge et desplaisir. 



Et , affin que la majesté du roy mieulx peult appercevoir 

 l'amour et affection que lesdits pays ont à la couronne , ceulx 

 desdits estas qui ont veu et tolleré ce que a esté mis en avant 

 par feu monseigneur touchans aulcuns nouveaulx consistoires 

 qui jamais n'esloient venus oudit pays , et que estoient la 

 diminucioa et subslraction de la liaulteur et souveranité de la 

 couronne de France , comme l'institution du parlement de 

 Malines , duquel , comme dit est , les pays de nostredite da- 

 moiselle ont esté et sont bien dolens , et avecques ce au moyen 

 d'icelluy supporte des grans fraiz et charges , par lesdits estas 

 ledit parlement a este et est de tous poins aboly et mis au 

 néant , et avecq ce tant fait que , pour nul temps advenir , la 

 majesté royale plus ne sera au moyen de telz nouvellitez plus 

 foulée ne diminué en aulcune manière. 



En oultre , affin que les pays de nostre dite damoiselle 

 dorcsenavant puissent vivre en paix et demourer en trans- 

 quillité , et que la marchandise puist avoir cours partout tant 

 es pays du roy comme de nostredite damoiselle , et finable- 

 ment parler au désir et intention du roy , ceulx des estas des- 

 dils pays de nostredite damoiselle ont d'un commun accord 

 advisc et conclu de dire au roy que , touchant sa demande , il 

 est de nécessité à chacun desdits pays d'avoir une gracieuse 

 retraicte , attendu que le rapport que leur a esté fait n'a este 



